《石城山访陈碧洋主事》
明代·吴继乔

海国风涛壮，巍然见石城。苔痕侵地绿，岭气接天青。

路锁朝霞霭，江横夜月明。悲风惊树杪，龙卧渴苍生。

作者简介：吴继乔，字世达，号之溪。揭阳人。明世宗嘉靖七年（一五二八）举人。闻王守仁讲学苍梧，往从之游。谒选，授宜章知县。以父丧归，起补江华知县。与州守不合，告归，家居二十年，讲学不怠。卒年八十一，入祀乡贤。清康熙《潮州府志》卷九上、清乾隆修《潮州府志》卷三〇有传。